THAI ส่งอุปกรณ์การแพทย์ช่วยเหลือรพ.เอ่อเหมย
THAI ส่งอุปกรณ์การแพทย์ช่วยเหลือรพ.เอ่อเหมย ประเทศจีน
17 ก.พ. 2563

บริษัท การบินไทย จำกัด (มหาชน) หรือ THAI จัดส่งหน้ากากอนามัยและอุปกรณ์ทางการแพทย์ เพื่อสนับสนุนบุคลากรของโรงพยาบาลเอ่อเหมย จากกรณีการแพร่ระบาดของไวรัสโควิด-19 (COVID-19) โดยมี นายฤทธาวีร์ พลิกานนท์ ผู้จัดการทั่วไป ประจำเมืองเฉิงตู สาธารณรัฐประชาชนจีน และ นางสาวธนิสร จารุศิริกุล ผู้จัดการการบริการท่าอากาศยานนานาชาติเฉิงตู THAI เป็นผู้แทนบริษัทฯ นำอุปกรณ์ส่งมอบแก่ นาย หลี่ ชง โบ ผู้แทนจากโรงพยาบาลเอ่อเหมย และ พระ เฉิน ฟู ผู้แทนจากสมาคมพุทธศาสนาเอ่อเหมย ณ ท่าอากาศยานนานาชาติเฉิงตู มณฑลเสฉวน สาธารณรัฐประชาชนจีน
ทั้งนี้ อุปกรณ์ทางการแพทย์ดังกล่าวจะนำไปให้ทีมแพทย์และบุคลากรของโรงพยาบาลเอ่อเหมย สำหรับรักษาและช่วยเหลือผู้ป่วยต่อไป